<classify> KAMPUNI tatu za ndani na nje yamejitokeza kutaka kuidhamini Ligi Kuu ya Tanzania TPL katika msimu mpya wa 20192020. Hayo yameelezwa na Mkurugenzi wa Bodi ya Ligi nchini Tanzania CEO, Boniface Wambura, amesema kati ya kampuni hizo tatu, mbili yanatoka Tanzania na moja Africa Kusini. Wambura amesema hivi sasa wapo katika mchakato wa kukamilika kwa udhamini huo kwa kufanyia kazi mapendekezo mbalimbaki ya kila kampuni Kuna makampuni matatu hadi sasa yamejitokeza kuidhamini Ligi yetu msimu ujao na mchakato unaendelea vizuri. alisema Wambura. Wambura alisema hadi kufikia Julai 15 mwaka huu watamtangaza rasmi mdhamini huyo ili kuanza taratibu nyingine za maandalizi ya Ligi. Hata hivyo, Wambura alisema wanatoa umuhimu kwa kampuni ya ndani kuweza kuingia nao mkataba huo kuliko kampuni hiyo ya nje. Wambura pia alisema kuwa kampuni nyingi zingeweza kujitokeza kuidhamini Ligi hiyo lakini mengi yanaonesha kusita kutokana na sababu mbalimbali. Ligi kuu msimu uliopita ambao Simba ilifanikiwa kutetea taji lake, haikuwa na mdhamini licha ya kuwa na timu 20 kutoka 16 za msimu wa 20172018.  <topic>: michezo 